**Referat i frå elevrådsmøte 11.2.2021.**

* **Bli kjent med kvarandre:** Vi prata litt i lag, blei kjent med kvarandre.
* Kjell og Margrethe fortalte litt om **kva elevråd er**, og korleis ein kan nytte elevrådet.
* Det nærmar seg **SU og SMU-møte.** Vi kjem tilbake til dato for dette møtet. Lorentine, Oda og .. har meldt at dei kan stille på eit slikt møte.
* **Skulegensar:**
	+ Det er god stemning for å starte ei ny teiknekonkurranse til nytt motiv for skulegensar til Stranda skule. Dette kjem elevrådet til å arbeide med utover våren.
* **Saker frå trinna:**
	+ Kan vi få til digitale morgonsamlingar? Veldig kjekt med det som 4. trinn hadde før jul. 7.trinn har særskilt ynskje om å få lage morgonsamling før sommarferien. «Takk for oss.»
	+ Klokke utandørs er eit stort ynskje. Leiinga ved skulen vil purre på om Stranda skule kan få på plass dette.
	+ 5. trinn ynskjer vasskokar i klasserommet. Dei tek dette opp med lærarane sine. Tips frå 7. trinn: Kanskje nokon heime har ein ekstra vasskokar som klassen kan få?
	+ Klasseballar: Det er ynskje om å få nye klasseballar til klassetrinna. Fleire trinn manglar, eller ballane dei har er utslitne.
	+ Det er eit ynskje å få separate jente- og guttetoalett på skulen.
	+ Nytt klatrestativ til småtrinnet.
	+ 4. trinn melder om at det ofte er problem med tette toalett. Nokre elevar nyttar for mykje papir før dei trekker ned, eller kastar tørkepapir i toaletta. Då vert det fort tett.
	+ Orden i garderobane: Det er viktig at elevane vert flinkare til å halde orden på kleda sine og garderobeplassane sine. Det er ofte rotete i fleire elevgarderobar.
	+ 5. og 7. trinn melder også om at dei har få knaggar til kleda sine. Alle trinn må også få lov til å ha vinterklede/regnklede hengande i garderoben i vekedagane. Slitsomt å ta med kvar dag..
	+ Viktig at elevane har og brukar innesko.